Jos olet korttipeleistä kiinnostunut suomalainen, etkä ole kuullut koskaan Jokeri Pokerista, olet varmasti vähemmistössä. Tämä videopokerivariantti on tullut Suomessa tutuksi erityisesti RAY:n versiona, joka on edelleen pelattavissa monen kaupan ja kioskin nurkassa. Vaikka tämä perinteinen RAY:n peliautomaatti onkin hauskaa viihdettä, tarjoaa Jokeri Pokeri netissä kuitenkin pelaajalleen enemmän siinä mielessä, että sen palautusprosentti on paljon korkeampi. Voitat siis yksinkertaisesti huomattavasti enemmän – ja useammin – kun pelaat Jokeri Pokeria netissä fyysisen pelikoneen sijaan. Jos et halua ensi alkuun panostaa peliin omia rahojasi, voit kokeilla Jokeri Pokeria ilmaiseksi lähes casinolla kuin casinolla.
Näin Jokeri Pokeria pelataan netissä
Jokeri Pokerin pelaaminen ei vaadi paljonkaan pelitaitoja, mutta pokerikäsistä on hyvä olla olemassa jonkinlainen perusymmärrys. Kyseessä on melko tavallinen videopokeri (kahdella jokerilla), jota pelataan useimmiten yhdellä kädellä. Tässä Jokeri Pokeri poikkeaa muun muassa Jacks or Betteristä, josta on olemassa jopa satoja käsiä kerralla pyörittäviä versioita.
Jokeri Pokerin pelikierros alkaa panosten valitsemisella. Netissä tämä tapahtuu kahdella eri säätimellä: kolikon arvo ja panostaso. Kolikon arvo selittää aika lailla itse itsensä, eikä panostasoa ole sen hankalampi ymmärtää; jälkimmäinen säädin määrittää nimittäin sen, kuinka monta kolikkoa kerralla peliin panostat.
Kun olet valinnut panoksesi, voit pyöräyttää pelikierroksen käyntiin. Virtuaalinen pakka sekoitetaan, ja eteesi ladotaan viisi korttia, joista pokerikätesi muodostuu. Nyt on vuorossa Jokeri Pokerin ainoa tärkeä strateginen päätös: mitkä kortit haluat jättää käteesi, mitkä taas vaihtaa. Tässä vaiheessa pokerin todennäköisyyksien tunteminen on tärkeää, koska valintasi vaikuttavat voittomahdollisuuksiisi suuresti.
Jos et olet aiemmin pelannut pokeria, tai haluat varmistaa toimivasi oikein, käy tekemässä netissä haku hakusanoilla ”Jokeri Pokeri taulukko”. Näin löydät useita Jokeri Pokeri -taulukoita, joista voit helposti ja nopeasti tarkistaa, mitkä kortit milloinkin kannattaa pitää ja mitkä vaihtaa.
Tehtyäsi päätöksen niistä korteista, jotka haluat vaihtaa, jaetaan niiden tilalle uudet kortit. Nyt Jokeri Pokeri -kätesi on valmis. Mikäli kädessäsi on vähintään kaksi paria, olet voittanut. Voitot jaetaan voittotaulukon mukaisesti –mitä parempi pokerikäsi sinulla on, sitä suuremman voiton saat. Pelin paras käsi on kuningasvärisuora.